Rikunarita-ORG/Wikinium huggingface dataset:
# Instituto de rusa lingvo (Rusia Akademio de Sciencoj)

| Instituto de rusa lingvo |
| --- |
|  |
| **instituto de Rusia Akademio de Sciencoj lingvoreguliganto akademia eldonejo**  |
| Komenco | 9-a de februaro 1944 vd |
| Geografia situo | 55° 44′ 42″ N, 37° 36′ 10″ O (mapo)55.74508333333337.602861111111
 |
| Lando*j* | Rusio • Soveta Unio vd |
| **Situo** | Moskvo |
|

|  |
| --- |
| Instituto de rusa lingvo (Rusia Akademio de Sciencoj) (Centra Moskvo)DEC |

 |
|
Instituto de rusa lingvo (Rusia Akademio de Sciencoj) |
| Estro | Fedot Filin |
| Retejo | Oficiala retejo |
|  |

**Instituto de rusa lingvo je nomo de Vinogradov** estas rusia scienca organizaĵo situanta en Moskvo kaj apartenanta al Rusia Akademio de Sciencoj. Ĝi okupiĝas pri scienca esplorado kaj kontrolado de rusa lingvo, starigo de ĝia literatura normo per eldonado de virtaroj kaj informlibroj pri leksiko kaj gramatiko de nuntempa rusa lingvo, konsilado pri ĝusta lingvouzado. La instituto estas konsiderata kiel reguliganto de moderna rusa lingvo.

Instituto de rusa lingvo ekde sia fondiĝo en 1944 situas en centro de Moskvo (laŭ adreso: strato Volĥonka, domo 18/2) en malnova domo konstruita dum 18-a jarcento.

Estro de la instituto estas Aleksandr Miĥajloviĉ Moldovan.

## Konsultejo pri rusa lingvo

La instituto havas specialan servon kiu faras senpagan konsiladon pri normoj de rusa lingvo kaj ĝia ĝusta uzado.

## Referencoj

## Vidu ankaŭ

* Lingvoscienca instituto de Rusia Akademio de Sciencoj
* Rusa lingvo en Rusio

## Eksteraj ligiloj

* Oficiala retejo (ruse)
# Menŝeviko

| Menŝeviko |
| --- |
|  |
|  |
| **politika frakcio**  |
| Komenco | 1903 vd |
| Fino | 1924 vd |
| Lando*j* | Rusia Imperio • Respubliko Rusio • Rusia Soveta Federacia Socialisma Respubliko vd |
| **Ideologio** |
socialismo |
| Estro | Julius Martov |
|  |

Estroj de la menŝevikoj en Stokholmo, Svedio, en majo 1917. Pavel Akselrod, Julius Martov kaj Aleksander Martinov.La **menŝevikoj** estis anoj de la revolucia Socialdemokratia Laborpartio de Rusio (SDLPR).

Ĝi estiĝis post kverelo de Julius Martov (en 1903 gvidanto de la menŝevikoj) kaj Lenin en 1903 dum la dua tago de kongreso de la Socialdemokrata Laborista Partio de Rusio (SDLPR) en Londono. Lenin volis pli malgrandan partion, kies anoj estu ĉiuj revoluciuloj, apogataj far multaj simpatiantoj. Martov volis male grandan partion kun multaj aktivistoj.

Dum la dua partikongresa tago de la SDLPR okazis fendo. Kvankam multaj partianoj apogis la proponon de Martov, formis ili nur malplimulton en la partia gvidantaro. Pro tio ili nomiĝis menŝevikoj (el la rusa *menŝinstvo* - malplimultulo). La sekvantoj de Lenin formis la pli radikalan partion de bolŝevikoj.

Konata simpatianto de la menŝevismo estis Lev Trockij, kiu daŭre provis peri inter la du frakcioj.

En la rusia revolucio de 1905 la menŝevikoj transprenis gvidan rolon. Krom tio, ili estis tre aktivaj ĉe fondo de sindikatoj kaj sovetoj, sed la bolŝevikoj de Lenin havis pli grandan sukceson. Bazo por tio estis la senkompromisa kaj radikala opinio de Lenin dum la unua mondmilito. La militaj malvenkoj de la cara reĝimo kaj la kreskanta mizero de la popolo fortigis ekde 1917 la pensojn pri revolucio. La menŝevikoj male al tio ne estis pretaj por tuja ŝanĝo. Kvankam ankaŭ la menŝevikoj volis la enkondukon de la komunismo, ili volis unue realigi sufiĉajn reformojn.

En 1917, la konataj komunistoj kiel Lev Trockij kaj Aleksandra Kollontaj aniĝis al la bolŝevikoj. La menŝevikoj estis pli poste malpermesitaj fare de la Komunista partio kiel aliaj opoziciaj partioj.

La sendependa Kartvelio inter 1918-1921 havis menŝevikan registaron.

## Menŝevikoj

* Julius Martov
* Georgij Pleĥanov
* Vera Zasuliĉ